



CONTRACT DE VOLUNTARIAT
DATA: 19.09.2026


Între  ASOCIAȚIA  TOT MAI VERDE,  cu  sediul social în Feldioara, str. Petru Rareș, nr.34, județul Brașov,  identificată  cu  CUI  37866740, număr și data de înscriere în registrul special: 49/26.05.2017, reprezentată  de  DUDIȚĂ IULIAN  în  calitate  de Reprezentant Legal, numită în continuare Organizator

Şi

......................................................................., domiciliat(ă) în.........................................................,
C.N.P. ........................................., legitimat cu BI/ CI seria ........., nr	, eliberat de ....................., 
la data de...................................., numit în continuare Voluntar, 

s-a convenit încheierea prezentului contract în baza Legii nr. 78/ 2014 privind reglementarea activităţii de voluntariat din România.

1. OBIECTUL CONTRACTULUI
1.1 Obiectul contractului îl constituie derularea de către Voluntar de activități de voluntariat în cadrul Zilei de Curățenie Națională organizată în data de 19 septembrie 2026.
1.2 În executarea contractului de voluntariat, voluntarul se subordonează coordonatorului de voluntari al Organizatorului, conform Art. 16 din Legea 78/2014 privind reglementarea activităţii de voluntariat din România.

2. DURATA CONTRACTULUI
Prezentul  contract  se  încheie  pentru  întreaga  durată  a  zilei  de  19  septembrie 2026  și  poate  fi prelungit cu acordul părților.

3. DREPTURILE PĂRŢILOR
A. Organizator dispune de următoarele drepturi:

3.1 dreptul de a stabili organizarea şi funcţionarea activităţilor de voluntariat;
3.2 dreptul de a pregati fişa de voluntariat aferentă fiecarui proiect in parte, potrivit tipului de activităţi de voluntariat desfăşurate de către organizator cu diverse ocazii si la care voluntarul se inscrie, in functie de pregatirea sa;
3.3 dreptul de a emite instructiuni si de a exercita controlul asupra modului de indeplinire a activitatilor de voluntariat, prin personalul coordonator;
3.4 dreptul de a constata abaterile voluntarului, raportate la clauzele stabilite în contractul de voluntariat, fişa de voluntariat şi/sau în fişa de protecţie a voluntarului;
3.5 dreptul de a folosi fotografiile si/sau inregistrarile video care contin imaginea voluntarului in scopul promovarii evenimentelor de cartare si/sau a Zilei de Curățenie Națională.

B. Voluntarul dispune de următoarele drepturi:
3.6 dreptul de a desfăşura activitatea de voluntariat în concordanţă cu capacitatea şi disponibilitatea acestuia;
3.7 dreptul de a solicita organizatorului eliberarea adeverinței de voluntariat;
3.8 dreptul la confidenţialitate şi protecţia datelor personale; 



3.9 dreptul la timp liber corespunzător cu activitatea de voluntariat;
3.10 dreptul de a fi respectat ca şi persoană şi tratat ca și coleg cu drepturi egale de către de conducerea organizației și de angajați;
3.11 dreptul de a participa activ la elaborarea şi derularea programelor si proiectelor în considerarea cărora a încheiat contractul;
3.12 dreptul la un loc unde să îşi desfăşoare activitatea şi accesul la echipamentul şi consumabilele necesare derulării activităţii de voluntariat la care s-a inscris;
3.13 dreptul de a beneficia de îndrumare şi orientare din partea personalului coordonator;
3.14 dreptul de a fi instruit in conformitate cu normele de siguranta, descrise pe website-ul organizatorului.

4. OBLIGAȚIILE PĂRȚILOR

A. Organizatorul se obligă:.

4.1 să asigure desfăşurarea activităţilor sub conducerea unui coordonator de voluntari, cu respectarea condiţiilor legale privind securitatea şi sănătatea în muncă, în funcţie de natura şi de caracteristicile activităţii respective;
4.2 să suporte cheltuieli ocazionate de desfăşurarea activităţii de voluntariat, cu excepţia celor reprezentand contravaloarea muncii prestate de către voluntar;

B. Voluntarul se obligă:

4.3 să presteze o activitate de interes public, fără remuneraţie, potrivit proiectului în care s- a înscris;
4.4 să aibă o conduită complementară cu obiectivele generale ale voluntariatului – îmbunătăţirea calităţii vieţii şi reducerea sărăciei, dezvoltare sustenabilă, sănătate, prevenirea şi gestionarea efectelor dezastrelor, incluziunea socială şi totodată lupta împotriva excluderii sociale şi discriminarea;
4.5 să îndeplinească sarcinile prevăzute în fişa de voluntariat relevanta, precum şi respectarea instrucţiunilor pe proiect;
4.6 să folosească numai cu acordul în scris al celeilalte Părţi, informaţiile şi documentele obţinute sau la care are acces în timpul executării acestui acord, pentru îndeplinirea obligaţiilor asumate. Părţile convin să menţină confidenţiale tot timpul după data încheierii acestui contract şi pe o perioadă de 24 luni după încetarea acestuia indiferent de cauză, şi să nu dezvăluie, raporteze, facă publice, direct sau indirect, să nu transfere sau să folosească în scopuri personale sau ale terţilor, informaţii confidenţiale primite sau obţinute ca rezultat al încheierii sau executării acestui acord, sau furnizate de către sau în numele unei părţi.
Obligaţiile stipulate mai sus, nu se aplică în cazul unei informaţii care
a) la data încheierii acestui contract face parte din domeniul public;
b) este cerută a fi dezvăluită de către o autoritate publică competentă.
4.7 să anunţe cu minim 24 de ore înainte indisponibilitatea temporară de a presta activitatea de voluntariat în care s-a exprimat dorinta de a fi implicat;
4.8 să îndeplinească la timp sarcinile primite din partea organizatorilor proiectului;
4.9 să participe la cursurile de instruire oferite de către organizatori dacă acestea sunt necesare pentru buna îndeplinire a sarcinilor;
4.10 să ocrotească bunurile pe care le foloseşte în cadrul activităţilor de voluntariat;
4.11 respecte regulile şi normele de comportament ale organizaţiei gazdă primate în scris de la organizatori înainte de începerea activității
4.12 să nu comunice sau să răspândească în public afirmaţii defăimătoare la adresa organizaţiei și/sau a activităţii acesteia.
4.13 să nu se asocieze cu niciun partid politic și nici cu un candidat pe perioada prezentului contract; Promovarea vreunui partid politicși a inițiativelor acestuia, atrage după sine rezilierea contractului de voluntariat in conditiile Art. 7 de mai jos.

5. NEGOCIEREA/MODIFICAREA CONTRACTULUI
5.1 Dacă pe parcursul executării contractului de voluntariat intervine, independent de voinţa părţilor, o situaţie de natură să îngreuneze executarea obligaţiilor ce revin voluntarului, contractul va fi renegociat, iar dacă situaţia face imposibilă executarea contractului, acesta încetează de plin drept.
5.2 Negocierea sau renegocierea contractului de voluntariat se va face la cererea scrisă a uneia dintre părţi, formulată în termen de 3 zile de la data la care a intervenit situaţia descrisă mai sus, în condiţiile stabilite prin prezentul contract de voluntariat.
5.3 La negocierea clauzelor şi la încheierea contractelor de voluntariat părţile sunt egale şi libere.

6. ÎNCETAREA CONTRACTULUI
6.1 Organizaţia poate să inceteze acest contract de voluntariat imediat ce voluntarul a încălcat prevederile contractului de voluntariat sau orice alte restricţii legale în timpul îndeplinirii sarcinilor, inclusiv (însă nu numai) în caz de necinste, incompetenţă, condamnare pentru infracţiune. Contractul de voluntariat poate înceta şi prin acordul părţilor, care consimt să nu continue raporturile stabilite anterior sau la expirarea acestuia.

7. CLAUZE FINALE
7.1 Prezentul contract este însoţit de fişa de voluntariat şi fişa de protecţie a Voluntarului și se va încheia cu acordul părinților sau al reprezentaților legali, conform legislației în vigoare.
7.2 Răspunderea pentru neexecutarea sau executarea necorespunzătoare a contractului de voluntariat este supusă prevederilor Legii nr. 287/2009 privind Codul civil, republicată, cu modificările ulterioare.



Încheiat astăzi, ........................., în două exemplare, câte unul pentru fiecare parte, și intră în vigoare la data semnării de către ambele părți.


Organizator	Voluntar

FIŞA VOLUNTARULUI


Denumirea postului: VOLUNTAR LET’S DO IT, ROMANIA! / ASOCIAȚIA
TOT MAI VERDE

Programul de voluntariat: Ziua de Curățenie Națională, 19 septembrie 2026
DESCRIEREA POSTULUI: 
Scopul: Participarea la proiectul Ziua de Curățenie Națională din data de 19 septembrie 2026
Responsabilități: Ecologizarea mormanelor de deșeuri alocate la punctul de înregistrare, de către coordonator, la punctele de înregistrare, în ziua evenimentului.

RELAŢII DE MUNCĂ:
Se subordonează direct coordonatorului județean al jud. Brașov.

CONDIŢII de desfășurare a activității de voluntariat:
a. Programul/orarul:  între 9.00-14.00
b. Locul de desfășurare: pe teren, în zonele alocate în ziua evenimentului, la punctele de înregistrare.
SPECIFICAREA POSTULUI:
Cunoştinţe şi abilităţi necesare:
1. proactivitate
2. dinamism
3. spirit de echipa




















Important : Fiecare voluntar trebuie să aibă în dosar o “Remitere şi Renunţare de răspundere civilă” semnată.
Vă rugăm să completaţi acest formular pentru a fi luat în considerare.
Vă rugăm să completaţi toate informaţiile în spaţiile libere oferite.

VĂ RUGĂM SĂ CITIŢI CU ATENŢIE!ACESTA ESTE UN DOCUMENT OFICIAL!


Declaraţie de Remitere și Renunţare


Această  Declaraţie  de  Renunţare  (”Declaraţia”)  este   semnată  astăzi   	                                  (ziua, luna, anul) de către („Voluntarul”), în favoarea Asociației Tot Mai Verde şi a  proiectelor sale.

Eu, voluntarul doresc să lucrez ca voluntar pentru Asociația Tot Mai Verde şi să mă angajez în activităţile ce ţin de natura activităţii de voluntariat. Înţeleg că activităţile vor include activități de ecologizare.

Consimt în mod liber, voluntar şi fără a fi constrâns, să semnez această Declaraţie în următoarele condiţii:

1. Renunţare. Voluntarul declară că renunţă la orice pretenţie împotriva Asociației Tot Mai Verde şi succesorilor acestuia în legătură cu orice dispută, controversă sau pretenţie, materială sau nu, care ar putea rezulta din sau în legătură cu Activităţile efectuate.
Voluntarul înţelege şi recunoaşte că această Declaraţie eliberează Asociația Tot Mai Verde de orice pretenţie pe care o poate avea faţă de Asociația Tot Mai Verde cu privire la orice vătămări corporale, personale, boală, moarte sau daune aduse proprietăţii care pot sa apară în urma Activităţilor efectuate. Voluntarul înţelege şi este de acord că Asociația Tot Mai Verde nu îşi asumă nici o responsabilitate sau obligaţie de a asigura asistenţa financiară sau alt tip de asistenţă Voluntarului, incluzând, dar fără a se limita la, asigurare medicală, de sănătate sau invaliditate, suportarea cheltuielilor de spitalizare sau recuperare, în caz de rănire sau boală.

2. Tratamentul medical. Voluntarul, prin prezenta, eliberează Asociația Tot Mai Verde de la orice revendicare de orice fel care apare sau ar putea să apară în viitor din cauza acordării primului ajutor, tratament sau serviciu medical în legătură cu activităţile efectuate de Voluntar cu Asociația Tot Mai Verde sau în legătură cu decizia oricărui reprezentant sau agent al Asociației Tot Mai Verde  de exercitare a puterii de a consimte cu privire la tratamentul medical sau dentar în măsura în care această putere poate fi acordată şi autorizată.

3. Asumarea riscului: Voluntarul înţelege că Activităţile pot să includă sarcini ce pot fi periculoase, luând în calcul vârsta, experienţa şi cunoştinţele în domeniu.
Voluntarul, prin aceasta, îşi asumă în mod expres şi irevocabil riscul de rănire sau vătămare în cadrul activităţilor efectuate şi eliberează Asociația Tot Mai Verde de orice răspundere în caz de vătămare corporală, boală, deces sau distrugere a proprietăţii cauzate de efectuarea activităţilor.

4. Asigurare. Voluntarul înţelege, cu excepţia cazului în care s-a convenit altfel în scris de către Asociația Tot Mai Verde, că Asociația Tot Mai Verde nu suportă asigurarea de sănătate, medicală sau de invaliditate pentru nici un Voluntar.
Este recomandabil ca fiecare Voluntar să aibă propria asigurare medicală sau de sănătate.

5. Acord cu privire la folosirea imaginii. Prin aceasta, Voluntarul este de acord ca
Asociația Tot Mai Verde să folosească materiale foto, video şi/sau audio realizate de către Asociația Tot Mai Verde pe parcursul activităţilor efectuate de Voluntar în vederea promovării rezultatelor proiectului. Prin prezenta, Asociația Tot Mai Verde declară şi garantează că aceste materiale foto, video şi/sau audio vor fi folosite doar în scopul realizării activităţii Asociației Tot Mai Verde şi nu vor fi comercializate sau transferate unor terţe părţi fără acordul expres, exprimat în scris al Voluntarului.
De asemenea, Asociația Tot Mai Verde declară şi garantează că va utiliza materiale foto, video sau audio cu respectarea legislaţiei în vigoare.

6. Altele. Voluntarul este de acord, în mod expres, că această Declaraţie va fi guvernată de şi va fi interpretată în conformitate cu legislaţia româneasca. Voluntarul este de acord ca în cazul în care una din clauzele sau prevederile acestei Declaraţii va fi considerată invalidă de instanţa competentă, nevalabilitatea clauzei sau prevederii respective nu va afecta celelalte prevederi ale Declaraţii, acestea continuând a fi aplicabile.



Voluntarul a semnat această Declaraţie în ziua şi anul scrise mai jos. 
Voluntar:
Nume: (scrieţi cu litere de tipar)
____________________________________________
Semnătura____________________________________
Data: 19 septembrie 2026

